b'\n_START_ARTICLE_\nPeugeot\n_START_SECTION_\nZa\xc4\x8detki dru\xc5\xbeinskega podjetja Peugeot\n_START_PARAGRAPH_\nLeta 1810 je mlin v lasti dru\xc5\xbeine Peugeot postal obrat za izdelavo \xc5\xbeag ter valjanega jekla. K uspehu mlina je pripomogla tudi dobra geografska postavitev, izkori\xc5\xa1\xc4\x8danje naravnih virov, odnosi z obrtniki in ob\xc4\x8dutek dru\xc5\xbeine Pegueot k stremenju za novimi tehnolo\xc5\xa1kimi inovacijami._NEWLINE_Leta 1818 je sedaj \xc5\xbee podjetje Peugeot registriralo za\xc5\xa1\xc4\x8ditno znamko za izdelovanje jeklenih izdelkov,pravtako pa se raz\xc5\xa1iri tudi proizvodnja jeklenih izdelkov kot na primer _NEWLINE_\xc5\xbeage,dleta,kladiva,ma\xc4\x8dete,sekire._NEWLINE_V tem obdobju se izoblikuje tudi njihov simbol, to je simbol leva, ki ponazarja mo\xc4\x8d, odpornost, fleksibilnost in hitrost, ki je zna\xc4\x8dilna tudi za takratna Peugeotova rezila za \xc5\xbcage. Karakteristike njihovih \xc5\xbeag so povezali z neusmiljenimi levjimi \xc4\x8deljustmi. Asociacija je bila tako mo\xc4\x8dna, da so od leta 1850 vse svoje izdelke \xc5\xbce ozna\xc4\x8devali z levjim likom in to \xc5\xa1e predno so uradno patentirali ta simbol.\n_START_SECTION_\nRojstvo za\xc5\xa1\xc4\x8ditnega znaka leva\n_START_PARAGRAPH_\nLeta 1858 je postal "kralj \xc5\xbcivali" uradno emblem bratov Peugeot,ki sta v tistem \xc4\x8dasu vodila to uspe\xc5\xa1no dru\xc5\xbeinsko podjetje. Oznaka leva pa se uporablja \xc5\xa1e dandanes in je redna spremljevalka vseh Peugeotovih izdelkov.\n_START_SECTION_\nZa\xc4\x8detek izdelovanja prevoznih sredstev\n_START_PARAGRAPH_\nV za\xc4\x8detku 80. let prej\xc5\xa1njega stoletja je podjetje Peugeot izdelalo tudi prvo Peugeot kolo le Grand bi ,ki pa je bil pravzaprav vizionarna ideja Armanda Peugeota. V koncu 80-ih pa na mednarodnem sejmu predstavijo kolesa \xc5\xa1ir\xc5\xa1i javnosti in prodrejo na tr\xc5\xbci\xc5\xa1\xc4\x8de._NEWLINE_Leta 1889 Armand Peugeot lansira v prodajo tricikel, ki ga poganja motor na paro, naslednje leto izdelajo prvi \xc5\xa1tirikolesnik z Daimlerjevim dvo-cilindri\xc4\x8dnim motorjem in leta 1891 pride na tr\xc5\xbci\xc5\xa1\xc4\x8de prvi serijski avtomobil, ki so ga izdelali v 64 primerkih v obdobju 4 let! Peugeot pa postane uspe\xc5\xa1en tudi na podro\xc4\x8dju kolesarskih dirk, kjer redno zmaguje. Novo stoletje je podjetju Peugeot prineslo prvo motorno kolo,bicikel z eno-cilindri\xc4\x8dnim motorjem in s takrat vrhunsko zmogljivostjo 25\xe2\x80\x9340\xc2\xa0km/h._NEWLINE_Po dobrem odzivu ljudstva in uspehu se leta 1910 odlo\xc4\x8dijo in ustanovijo podjetje _NEWLINE_Kolesa in avtomobili Peugeot\n_START_SECTION_\nZa\xc4\x8detek izdelovanja avtomobilov in kasnej\xc5\xa1i razvoj\n_START_PARAGRAPH_\nPrvo Peugeot vozilo je bilo zasnovano leta 1889 kot kombinacija tricikla in parnega stroja generatorja in ko v prvih dvajsetih letih 20.toletja prevzame upravljanje podjetja energi\xc4\x8dni Armand Peugeot, podjetje preraste v pravo industrijo. V \xc4\x8dasu njegovega vodstva, natan\xc4\x8dneje leta 1912, Peugeot predstavi novo vozilo "b\xc3\xa9b\xc3\xa9" Peugeot. Za tisti je bilo to izjemno moderno vozilo,ki pa ga je zasnoval pravtako znani Ettore Bugatti. V Peugeotu so poskrbeli za izvirno in odli\xc4\x8dno promocijo podjetja s cestnimi dirkami. Po smrti Armanda Peugeota v letu 1919, njegovo delo prevzame in enako zanesenja\xc5\xa1ko nadaljuje njegov ne\xc4\x8dak Robert Peugeot._NEWLINE_Prva svetovna vojna ne prinese ni\xc4\x8d dobrega, zemljepisna lega postavi Francijo v sredi\xc5\xa1\xc4\x8de voja\xc5\xa1ke cone. Zaradi posledic vojn je primankovalo delovne sile pretrgani pa so bili tudi vsi stiki s poslovnimi partnerji ter ostalimi in\xc5\xbeenirji poleg tega pa so zaprli \xc5\xa1e meje med dr\xc5\xbeavami. Po vojni si Podjetje opomore in predstavi Quadrilette ozek dvosed in se tako re\xc5\xa1i pred neizogibnim propadom. Do leta 1930 proizvedejo ve\xc4\x8d kot 60.000 tovrstnih vozil. Svetovna kriza pa je ponovno zahtevala nove prilagoditve tr\xc5\xbci\xc5\xa1\xc4\x8du. Koncem dvajsetih letih Peugeot lansira serijo 1 in avtomobil model 201 ki ga \xc5\xa1ir\xc5\xa1i javnosti predstavijo na salonu v Parizu, do leta 1934 pa proizvede \xc5\xa1e zadnji model te serije 601, s katerim pa se za\xc4\x8dne tudi prvo soo\xc4\x8danje z doma\xc4\x8do in tujo konkurenco Renault,Citroen,Chrysler. Peugeot pa je \xc5\xbce takrat povzro\xc4\x8dal preglavice konkurenci in se z njo uspe\xc5\xa1no tudi kosal. Svojo precej konzervativno tehnologijo je izbolj\xc5\xa1al s prihodom novega, bolj inovativnega duha, s prenovitvijo takratnih obstoje\xc4\x8dih modelov modelov 402, 601, 302, ter izdelalo lahki 402 ki je imel izgled modela 202,vgradili so tudi zmoglivej\xc5\xa1e motorje, za\xc4\x8deli izdelovati \xc5\xa1portne verzije modelov,ter uporabili modernej\xc5\xa1i videz in sodobnej\xc5\xa1o opremo v primerjavi s konkurenco._NEWLINE_Tudi druga svetovna vojnaje bila za podjetje huda preizku\xc5\xa1nja. Kriti\xc4\x8dna povojna leta so razlog za odlo\xc4\x8ditev, da so se takrad odlo\xc4\x8dili za razvoj enega samega modela in v delavnici Peugeot nastaja projekt 203. Tako imenovana serija 3 je imela izjemen komercialni uspeh in do predstavitve modela 404 leta 1960 so izdelali neverjetnih 686.000 vozil.Istega leta je podjetje izdalo tudi modela 204 in 504 katere razli\xc4\x8dici kupe in kabriolet takrat oblikuje znani oblikovalec Pininfarina. Model Peugeot 205 do\xc5\xbcivi velik prodajni uspeh, \xc5\xa1e posebno \xc5\xa1portna izvedenka 205 GTI. Z devetdesetimi leti pa Peugeot izda serijo 6 z modeli 106,306 leta 1993 in 806 leta 1994,ki je plod sodelovanja med holdingom PSA in Fiatom ter doprinese podjetju nove izku\xc5\xbenje pri oblikovanju in izdelavi enoprostorcev. V letu 1995 izdajo model 406 katero dopolni \xc5\xa1e razli\xc4\x8dica 406 kupe, izdan leta 1997 pri katerem k oblikovanju ponovno povabijo oblikovalca Pinifarino. Sledi pa ji rojstvo modela 206 leta 1998, ki pa je postal prodajni hit ter megalomanska uspe\xc5\xa1nica povsod po svetu.\n_START_SECTION_\nRazvoj podjetja v mednarodnih merilih in ustanovitev skupine PSA Peugeot Citroen\n_START_PARAGRAPH_\nLeta 1965 je bilo podjetje v razcvetu, tako postane holding pod imenom Peugeot S.A._NEWLINE_Skupini PSA se priklju\xc4\x8dita Citroen 1976,ki ga je Peugeot re\xc5\xa1il pred ste\xc4\x8dajem in propadom ter Chrysler Europe leta 1978,ki pa taisti holding kasneje zapusti zato se holding preimenuje v PSA Peugeot Citroen. Avtomobilska znamka Peugeot velja za drugo najstarej\xc5\xa1o avtomobilsko znamko na svetu.\n_START_SECTION_\nMoto\xc5\xa1port\n_START_PARAGRAPH_\nTovarni\xc5\xa1ko mo\xc5\xa1tvo je pod imenom SA des Autos et Cycles Peugeot med sezonama 1901 in 1929 nastopilo na 118-ih dirkah za Veliko nagrado, na katerih je doseglo 24 zmag in 48 uvrstitev na stopni\xc4\x8dke.'